|  |  |
| --- | --- |
| Tema: | **MOS SUKSESI I KOSOVËS NE LUFTIMIN E KORRUPSIONIT** |
| Data: | 10 Dhjetor 2010 |
| Media: | KOSOVA SOT |
| Mos suksesi në luftimin e korrupsionit në Kosovë është i lidhur me shumë faktor. Këtu po i përmendi vetëm disa se mund të bëhet një listë e gjatë. Një gjë duhet ditur qe korrupsioni është vetëm segment nga veprimet kriminale (veprimet jo-ligjore) kështu qe lufta nuk mund të kufizohet vetëm në korrupsionin sepse është shumë pak në krahasim dhe lidhmërinë me veprimet e tërësishme jo-ligjore.  **Faktorët objektiv** - këtu mund të përmendim që Kosova është shtet i ri, institucionet janë ende duke u ndërtuar, e kaluara ka qenë me korrupsion edhe në të kaluarën, d.m.th. korrupsioni ka ekzistuar çdoherë veq se sigurisht me shkallë shumë me të ulët se tani.  **Faktorët subjektiv (njerëzor)** - këtu mund të radhiten shumë faktor që lidhen me faktorin njeri. Me poshtë po i përshkruaj disa:   * **Pandeshkueshmëria ose amnistia (Mungesa e shtetit ligjor)** - Nga përfundimi i luftës e deri tani numri i të dënuarve për korrupsion ose krim të organizuar është aq i ulët sa lirisht mund të themi se nuk ka ekzistuar. Ka qenë dhe ende është një amnisti e plotë. Kjo ka krijuar situatën që vepruesit kriminal të ndihen të fuqishëm, bile edhe të pa prekshëm. Gjithashtu, me qe janë pothuajse 10 vjet pa efekte të veprimit të ligjit, ka ndikua qe të zhvillohen edhe kreativiteti, imagjinata, metodat, etj për vepra kriminale që ka rezultuar me rrjete dhe grupe shumë të fuqishme. * **Lidhja krimit te organizuar - biznesi - politika** - situata e mësipërme ka krijuar dhe kushte të volitshme (pjellori) për ushtrimin e veprimeve jo-ligjore me të avancuara, lidhjet janë përhapur duke përfshi lidhmërinë e krimit të organizuar me biznesin dhe politiken. Lidhmëria e politikes (njerëzve me poste të larta politike) me biznesin dhe krimin e organizuar ka bllokuar luftimin e veprimeve jo-ligjore. Një fjalë popullore thotë: hajni hajnin nuk e ndjek. | |